CELEX: 31987R0382
Language: el
Date: 1987-02-06 00:00:00
Title: Κανονισμός (ΕΟΚ) αριθ. 382/87 της Επιτροπής της 6ης Φεβρουαρίου 1987 για τροποποίηση του κανονισμού (ΕΟΚ) αριθ. 765/86 σχετικά με τις λεπτομέρειες πωλήσεως του βουτύρου παρεμβάσεως που προορίζεται για εξαγωγή προς άλλους προορισμούς

Avis juridique important

|

31987R0382

Κανονισμός (ΕΟΚ) αριθ. 382/87 της Επιτροπής της 6ης Φεβρουαρίου 1987 για τροποποίηση του κανονισμού (ΕΟΚ) αριθ. 765/86 σχετικά με τις λεπτομέρειες πωλήσεως του βουτύρου παρεμβάσεως που προορίζεται για εξαγωγή προς άλλους προορισμούς  

Επίσημη Εφημερίδα αριθ. L 036 της 07/02/1987 σ. 0012 - 0012

***** ΚΑΝΟΝΙΣΜΟΣ (ΕΟΚ) αριθ. 382/87 ΤΗΣ ΕΠΙΤΡΟΠΗΣ  της 6ης Φεβρουαρίου 1987  για τροποποίηση του κανονισμού (ΕΟΚ) αριθ. 765/86 σχετικά με τις λεπτομέρειες πωλήσεως του βουτύρου παρεμβάσεως που προορίζεται για εξαγωγή προς άλλους προορισμούς  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 231/87 (2), και ιδίως το άρθρο 6 παράγραφος 7,  Εκτιμώντας:  ότι το άρθρο 3 παράγραφος 2 του κανονισμού (ΕΟΚ) αριθ. 765/86 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 155/87 (4), καθορίζει την προθεσμία για την υποβολή των προσφορών για καθεμία από τις ειδικές δημοπρασίες· ότι είναι σκόπιμο να προβλεφθούν δύο ειδικές δημοπρασίες κατά μήνα· ότι θα πρέπει, κατά συνέπεια, να τροποποιηθεί το κείμενο του άρθρου 3 παράγραφος 2 του εν λόγω κανονισμού·  ότι τα μέτρα που προβλέπονται στον παρόντα κανονισμό είναι σύμφωνα με την γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 3 παράγραφος 2 του κανονισμού (ΕΟΚ) αριθ. 765/86, οι όροι «κάθε τέταρτη Τρίτη» αντικαθίστανται από τους όρους « κάθε δεύτερη και τέταρτη Τρίτη».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 6 Φεβρουαρίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 25 της 28. 1. 1987, σ. 3.  (3) ΕΕ αριθ. L 72 της 15. 3. 1986, σ. 11.  (4) ΕΕ αριθ. L 20 της 22. 1. 1987, σ. 17.